Rekreasievisvangs sluit betrokkenheid by 'n visverwante aktiwiteit soos die invoer van seewatervis vir rekreasiedoeleindes in. Om seewatervis op rekreasiegrondslag in te voer, moet jy aansoek doen om 'n rekreasie-invoerpermit wat deur die Minister van Omgewingsake en Toerisme , of gedelegeerde instansie, uitgereik sal word. Hierdie ingevoerde vis mag nie te koop aangebied word nie; dit is slegs vir persoonlike gebruik. Geen persoon mag seewatervis invoer sonder 'n rekreasie-invoerpermit nie. Wanneer 'n bestaande rekreasie-invoerpermit verval, moet jy om 'n nuwe rekreasie-invoerpermit aansoek doen. Versuim om aan die permitvoorwaardes gehoor te gee, kan tot opheffing of kansellasie van jou permit lei.
LW: Hierdie invoerpermit sluit varswatervis uit, want dit word deur die Departement van Landbou geadministreer . Aansoek om 'n invoerpermit vir lewende varswatervis of tropiese vis moet by die Departement van Landbou ingedien word.
Geen spesie wat deur die Konvensie oor Internasionale Handel in Bedreigde Spesies van Wilde Fauna en Flora gelys is, mag ingevoer word nie. Kry meer inligting oor CITES by http://www.cites.org.
Invoerpermitte wat vir die invoer van vis op rekreasiegrondslag vir persoonlike gebruik of verbruik uitgereik is, sal geldig bly vir die duur van die reis na en van die land van bestemming.
Geen lewende seewatervis mag ingevoer word nie.
Vorms kan per hand afgelewer of per pos gestuur word.
Doen minstens twee weke voor jou vertrekdatum aansoek om genoeg tyd vir die verwerking van jou aansoek toe te laat.
Jy het nie 'n permit vir aas nodig nie. Sorg egter dat jy óf 'n rekreasiepermit vir aas óf 'n kontantstrokie vir gekoopte aas by jou het.er hand afgelewer of per pos gestuur word.
Indien die aansoek korrek ingedien is, kan dit 7 werksdae of langer duur om dit te verwerk.
Koste n Aansoekfooi van R120.
Fooie is onderhewig aan 'n jaarlikse hersiening of vasstelling deur die Minister van Omgewingsake en Toerisme, of sy gedelegeerde gesag, in oorleg met die Minister van Finansies.